b'\n_START_ARTICLE_\nIngrid af Schult\xc3\xa9n\n_START_PARAGRAPH_\nIngrid af Schult\xc3\xa9n (2. lokakuuta 1889 Helsinki \xe2\x80\x93 12. hein\xc3\xa4kuuta 1970 Helsinki) oli suomalainen ruotsin kielell\xc3\xa4 kirjoittanut kirjailija, opettaja ja kirjallisuudentutkija._NEWLINE_Ingrid af Schult\xc3\xa9nin vanhemmat olivat professori, vapaaherra Max af Schult\xc3\xa9n ja Anna Brunou. Arkkitehti Marius af Schult\xc3\xa9n oli h\xc3\xa4nen veljens\xc3\xa4. H\xc3\xa4n valmistui filosofian kandidaatiksi 1915 ja toimi opettajana vuodesta 1923 alkaen. Ingrid af Schult\xc3\xa9n oli Helsingiss\xc3\xa4 toimineen Laguska flickskolanin rehtorina 1929\xe2\x80\x931942.'